
ACTA 


COMMENTARIUM OFFICIALE 


ACTA PII PP. X 


LITTERAE APOSTOLICAE. 


CONCEDUNTUR INDULGENTIAE PLENARIAE ET PARTIALES ARCHISODALITIO « A 
SUFFRAGIO SACERDOTALI » NEAPOLI ERECTO, 


PIUS PP. X. 


Ad perpetuam rei memoriam. — Per similes Litteras Nostras, die x 
mensis ianuarii anno vertente Piscatoris annulo obsignatas, frugiferum 
opus « a suffragio Sacerdotali » canonice Neapoli erectum ad Archiso- 
dalitii gradum proveximus, cum facultate cognomines eiusdemque insti- 
tuti societates in universo terrarum orbe sibi aggregandi. Nunc autem 
cum dilectus filius Vincentius Pelliccia, sacerdos, eiusdem pii operis 
hodiernus moderator, Nos enixis precibus flagitet, ut fidelibus idem in 
Archisodalitium nune et in posterum adlectis, sive adlegendis, pecu- 
liares nonnullas indulgentias et spirituales gratias largiri de Apostolica 
benignitate dignemur, Nos piis votis huiusmodi, quae in operis tam 
salutaris bonum atque incrementum cedunt, quantum in Domino pos- 
sumus, obsecundandum censemus. Quae cum ita sint, auditis VV. FF. 
NN. 8. R. E. Cardinalibus Inquisitoribus generalibus et abrogatis indul- 
gentiis ac privilegiis‘quovis modo Sodalitati hue usque concessis, de 
omnipotentis Dei misericordia ac BB. Petri et Pauli Apostolorum Eius 
auctoritate confisi, omnibus et singulis qui in enunciatum Sodalitium 
in posterum ingredientur et die primo inscriptionis ipsorum, si fuerint 
sacerdotes, admissorum sacramentali confessione expiati, Missam in 
suffragium vita functorum sacerdotum celebrent, et pro christianorum 
principum concordia, haeresum exstirpatione, peccatorum conversione 

ac S. matris Ecclesiae exaltatione pias ad Deum preces effundant; si vero 
clerici, similiter vere poenitentes et confessi ac sacra Communione refecti, 
Missam, ut supra, audiant, precesque, uti ante diximus, fundant, plenariam: 
et die qua solemnis commemoratio agitur decessorum Nostrorum etS. R. E. 
Cardinalium nee non episcoporum, sacerdotum et clericorum defuncto- 
rum, omnibus et singulis nunc et in posterum idem in Archisodalitium 
canonice inscriptis, qui similiter sacra exomologesi expiati atque Angelo- 
rum pane recreati, huic commemorationi solemni intersint, ibique, uti 
supra, orent, etiam plenariam: tandem iisdem inscriptis atque inscriben- 
dis nunc et in posterum, si die, ab Ordinario designando, quo defunctis 
sodalibus solemnia iusta quotannis persolvuntur, his aderint; et similiter 
si quotannis Nativitatis D. N. I. C., Assumptionis et Immaculatae Conce- 
ptionis Virginis Deiparae nec non sanctissimi Corporis Christi Domini 
festis diebus, a medietate diei praecedentis ad occasum usque solis 
respectivi festi diei, simulque uno cuiusque per annum mensis die ad 
cuiusque eorum lubitum eligendo, ab ortu usque ad occasum solis ipsius 
diei, propriam Archisodalitii ecclesiam, si exstet in locis ubi socii com- 
morantur, secus cuiusque curialem, visitent, ibique quae antea recen- 
suimus pietatis opera rite praestent, idest confessi, angelorum Pane se 
reficiant atque orent, uti superius, plenariam pariter indulgentiam con- 
cedimus. Praeterea die secunda mensis novembris, qua in Ecclesia reco- 
litur fidelium defunctorum memoria, sodalibus Archisodalitii eiusdem 
similiter vere poenitentibus et confessis ac sacra Communione refectis. 
plenariam peccatorum suorum omnium indulgentiam et remissionem 
largimur, toties lucrandam quoties intra spatium quod intercedit a medie- 
tate diei praecedentis ad occasum usque solis eiusdem commemora- 
tionis diei vel propriam Archisodalitii vel curialem uniuscuiusque eccle- 
siam, preces, uti superius diximus, fundentes, celebrent. Ad haec eisdem 
fidelibus nunc et in posterum ipsam ia Archisodalitatem adlectis vel 
adlegendis, quoties in suffragium defunctorum sacerdotum orantes, tem- 
plum quodvis, sive publicum sacellum inviserint, trecentos dies; quoties 
autem vel minoribus funeribus sacris in suffragium uniuscuiusque sodalis 
defuncti peragendis adsint, vel coemeteria visitent, ibique pro defunctis 
sodalibus orent, de numero poenalium in forma Ecclesiae consueta 
septem annos totidemque quadragenas expungimus; sacerdotibus vero 
sodalibus nunc et in posterum exsistentibus largimur, ut quo die ad 
quodvis cuiusque ecclesiae sive sacelli altare Missam pro piandis defun- 
ctis sodalibus celebrent, eadem Missa illi animae pro qua celebrata 
fuerit perinde suffragetur ac si rite fuisset ad privilegiatum altare peracta. 
Denique fas sit ipsis sodalibus, plenariis his omnibus ac partialibus 

indulgentiis functorum vita labes poenasque expiare, si malint. Prae- 
sentium autem indulgentiarum participes volumus societates omnes 
ipsius instituti ac nominis ubique terrarum exsistentes, quae Neapoli- 
tano Archisodalitio rite in praesens aggregatae reperiantur, vel aggre- 
gentur in posterum. Non obstantibus Nostra et Cancellariae Apostolicae 
regula de non concedendis indulgentiis ad instar, aliisque constitutionibus 
et ordinationibus Apostolicis ceterisque contrariis quibuscumque. Volu 
mus autem, ut praesentium Litterarum transumptis seu exemplis, etiam 
impressis, manu alicuius Notarii publici subscriptis et personae in eccle- 
siastica dignitate constitutae sigillo munitis, eadem prorsus fides adhibea- 
tur, quae adhiberetur ipsis praesentibus si forent exhibitae vel ostensae. 

Datum Romae apud sanctum Petrum sub annulo Piscatoris, die xv 
iulii Mcmxu, Pontificatus Nostri anno decimo. 


R. Carp. Merry Det Vat, 
a Secretis Status. 


EPISTOLA. 


AD R. P. HYACINTHUM MARIAM CORMIER, MAGISTRUM GENERALEM ORDINIS 
PRAEDICATORUM, DE GENERALI COETU ORDINIS PROXIME IN HOLLANDIA 
HABENDO. 


Dilecte fili, salutem et apostolicam benedictionem. — Cum primum 
secreto Dei consilio ad Petri Cathedram immerito evecti sumus, omnes 
cogitationes curasque Nostras in eo collocavimus, ut religiosis familiis, 
in hac tanta rerum acerbitate, consuleremus; eas enim, cum optime 
semper de Ecclesia deque animarum salute meruerint, Nobis ad omnia 
in Christo instauranda magno usui fore prospiciebamus. Quod ut ex 
optato eveniret, pro viribus enisi sumus, ut religiosi sodales vestigia 
sanctissimorum persequerentur virorum quos colerent sui quisque Or- 
dinis conditores ac parentes; nemo enim non videt, quo arbor puriores 
et copiosiores e radicum fibris succos hauserit, eo latius diffundi ramos 
et uberiorem polliceri fructum. 

Ex iis autem sodalitatibus non mediocrem curarum Nostrarum par- 
tem insignis Praedicatorum Ordo iure sibi vindicat, tum pro veneratione 
erga Patriarcham Dominicum Nostra, quo veluti auspice Pontificatum ini- 
vimus, tum quia S. Thomae Aquinatis doctrinam permagni facimus: qua 
profecto velimus studiosos imbui omnes, ut prava de divinis humanisque 

rebus scita, quae ubique irrepserunt, evellantur, et christiana veritas, 
perspicue cognila, in omnium animis penitus haereat. 

Iamvero, cum ad Nos perlatum sit, die octavo et vicesimo huius 
mensis, id est in S. Augustini Doctoris festo, futurum ut generalis vestri 
Ordinis coetus in Hollandia agatur, cuius erit antiquam Dominicianae 
familiae vitam et spiritum redintegrare, tradita a maioribus tueri, et 
disciplinae leges pro temporum necessitate perficere, subiit animum 
Nostrum quonam pacto possemus consiliis et auctoritate Nostra incepto 
vestro suffragari. Quod cum diu multumque Nobiscum reputaverimus, 
tibi, dilecte Fili, qui coetui iure tuo praeeris, edicimus quae sequuntur, 
pro certo habentes, ab iis non esse vos, pro summa observantia in Nos 
vestra, ne transversum quidem unguem in condendis decretis disces- 
suros. 

I. Cum, defervescente in christiano populo fidei caritatisque ardore, 
magis decrescat in dies eorum numerus qui, ad evangelicam perfectio- 
nem assequendam, religiosis sodalitatibus adscribi cupiant, Praelati 
Ordinis omnia consulto experiantur ut eiusmodi deprecentur incom- 
modum; sed caveant omnino ne festinanter neve gregatim adulescentes 
adsciscant, de quibus in incerto sit afflatune divino sanctissimam istam 
vitae rationem deligant. Quos vero, re diligenter perpensa, in tironum 
numerum cooptarint, sedulo curent ut ii proprium Dominici Patris legi- 
feri effingant ingenium constanterque retineant; et in primis animi 
demissionem praebeant et obediendi virtute fulgeant, nulla rei obe- 
dienter faciendae ratione quaesita, nulla mora tergiversando interposita. 
Plerumque enim fieri cernimus, ut nonnulli non idcirco claustra turpiter 
deserant quod in Ordinem ausi sint invito Deo se iniicere, sed potius 
quod apta in tirocinio institutione caruerint, nec formam induerint, abso- 
luto tirocinio, quae virum Deo sacrum deceat. 

Eadem in tironibus admittendis excolendisque adhibeatur prudentia 
ac sollertia cum de Tertiariis agitur, a quibus sane plurimum utilitatis 
sperandum est catholico nomini, si ii ceteros exemplo antecedant et 
pietatis artes remque omnem optimam provehant. Quemadmodum enim 
patriarchae illi Dominicus et Franciscus sunt divinitus excitati ut conatu 
studioque communi fulcirent Ecclesiam, ita oportet utriusque familiae 
Tertiarios, coniunctis viribus, in tuenda Apostolicae Sedis et societatis 
christianae incolumitate certatim elaborare. 

II. lis unice munus disciplinas sacras tradendi Praelati committant, 
quos certo norint, non modo ad eum diem nullam dedisse suspicionem 
de suae integritate doctrinae, sed etiam ea mente esse ut prorsus sequan- 
tur, tum in catholica veritate explananda, tum in erroribus refellendis, 


| 


Acta Pii PP. X. 389 


normas ac regulas quas Apostolica Sedes nostra aetate praescripsit aut 
posthac praescriptura sit. 

III. Libri a religiosis viris conscripti ne primum neve deinceps 
edantur nisi ante Praelati Ordinis probarint, iis tamen servatis quae in 
Constitutionibus Ordinis, in Litteris Apostolicis Officiorum ac munerum ac 
posterioribus Apostolicae Sedis decretis sancita sunt. Ea vero ut tutius 
ad effectum deducantur, Praelati per se ipsi deligant censores ex iis soda- 
libus, quos constet, tum praestare aliis incorruptae professione doctrinae 
rerumque intelligentia quae in iudicio sunt, tum nullius rationem libero 
animo habere: iis contra submotis, quos scriptores ipsi malle videantur. 

1V. Sodales qui scribendo id sibi proponunt, ut explicent, evolvant, 
pensent certas quasdam sententias, certa quaedam systemata, nostris 
hisce diebus usu recepta, quae qui tenent ad catholicam veritatem prope 
accedere videantur, immo etiam arbitrentur se eam uberius illustrare ac 
rectius interpretari quam factum sit sapientia veterum, volumus intelle- 
gant, eius generis sententias ideo esse periculi plenas, quia leves ieiu- 
nasque mentes, rerum novarum natura cupidas, facile illiciunt et a fide 
aeternaque salute prohibent. Quamobrem filiis Dominici sancti itemque 
Angelici Doctoris discipulis sollemne esto pro catholica fide aperte for- 
titerque propugnare et, cum benigna hominum aestimatione, errores 
fucata veri specie nudare. 

V. Gradus academicos Romani Pontifices saluberrimo eo consilio 
instituerunt auxeruntque privilegiis, ut eos publice commendarent qui 
in sacris disciplinis excellerent; verum Apostolica Sedes est haud semel 
conquesta quod ab iis religiosi viri causam nanciscerentur capiendi sibi 
et vitae commoda et chori communiumque officiorum vacationem. 

Vigilent Praelati ne prava eiusmodi consuetudo irrepat neve con- 
sistat; ea enim plus hodie religiosos viros dedecet, cum, serpente latius 
in Ecclesiam bello, necesse est homines, ingenio rerumque usu valen- 
tiores, honorum et commoditatis vitae iacturam magno animo facere, 
labores quosvis tolerare, ut pro Deo Ecclesiaque devoveant se totos. Ad 
rem meminerint Dominiciani sodales decessoris Nostri Clementis VIII 
praescripta: « A servitio chori cum lectoribus et praedicatoribus supe- 
« riores, iis tantum diebus quibus eos legere aut praedicare contigerit, 
« dispensare possint ». 

VI. Sodales e Praedicatorum Ordine instantes esse ministerio verbi, 
quod habent instituto suo praecipuum, magna cum voluptate frequenter 
accepimus. Verum eos vehementer cohortamur, demisso suscipiant im- 
pleantque animo sanctissimum munus, praedicantes Iesum Christum, et 
hunc crucificum; quod nisi fecerint, quin immo inanem gloriam homi- 

numque gratiam aucupari maluerint, erunt semetipsos pascentes, nubes 
sine aqua, arbores autumnales, infructuosae. Omni igitur contentione 
studeant id efficere quod discipulo suo Timotheo Apostolus tanto opere 
mandabat: Sollicite cura teipsum probabilem exhibere Deo, operarium 
inconfusibilem, recte tractantem verbum veritatis. Ita et praeclaro Nobis 
erunt solacio et hominum salutem mirifice provehent. 

VII. Quod singuli sodales adscribantur ut filii, non, qaemadmodum 
ante actis temporibus, ad peculiare aliquod coenobium, sed contra ad 
Provinciam, id cum hodiernae rerum condicioni videatur aptius con- 
gruere, et quia vitae communi perfecte degendae plurimum confert, et quia 
facilius ita prospicitur aequabili utilique redituum proventuumque parti- 
tioni inter tironum domos, missiones et varia coenobia, quae maiore sub- 
sidio indigeant, decernimus auctoritate Nostra, consuetudinem hanc, soda- 
les ad Provinciam adscribendi, iam nunc vim habere et naturam induere 
Constitutionis Ordinis propriae, contrariis quibusvis non obstantibus. 

Quae videmur, dilecte Fili, pro Nostra in Dominicianam familiam 
caritate, utiliter constituisse, ea cum religiosis viris communices qui 
tecum ad generalem coetum proxime habendum iure suo convenient. 
Confidimus vero futurum, ut universi Ordinis sodales hortationibus ius- 
sisque Nostris obtemperent modesteque pareant; qua in re se dignos 
praebebunt Patris sui legiferi heredes, quem Apostolica Sedes habuit 
observantissimum. Vos autem laboresque vestros eiusdem sancti Patriar- 
chae tutelae committimus; et caelestium munerum auspicem paternaeque 
benevolentiae Nostrae testem, tibi, dilecte Fili, religiosis viris qui tecum . 
generalem coetum acturi sunt, et universo Praedicatorum Ordini, apo- 
stolicam benedictionem peramanter impertimus. 

Datum Romae apud sanctum Petrum, die Iv mensis augusti, festo 
S. Dominici, anno mcmxin, Pontificatus Nostri decimo. 


PIUS PP. X. 

SACRA CONGREGATIO CONSISTORIALIS 


I. 
TRANSLATIO ECCLESIAE CATHEDRALIS. 


Decreto S. Congregationis Consistorialis diei 22 augusti 1913 dignitas 
ecclesiae cathedralis Oranensis quae in templo S. Ludovici constituta 
erat ad novas aedes Ssmo Cordi Iesu sacras translata est. 


Il. 
PROVISIO ECCLESIARUM. 


Successivis sacrae Congregationis Consistorialis decretis sanctissi- 
mus D. N. Pius PP. X has quae sequuntur ecclesias de proprio pastore 
providit, nempe: 

4 iulii 1913. — Cathedrali ecclesiae Monasteriensi praefecit sac. loan- 
nem Poggenburg, eiusdem cathedralis ecclesiae Monasteriensis canoni- 
cum et vacantis dioecesis vicarium capitularem. 

8 iulii. — Cathedrali ecclesiae Laudensi Rhum D. Petrum Zanolini, 
hactenus episcopum Fabrianensem et Mathelicensem. 

— Cathedrali ecclesiae de Chiapas sac. Maximinum Ruiz, archidioe- 
cesis Mexicanae, ibidem canonicum poenitentiarium basilicae Guadalu- 
pensis. 

15 iulii, — Cathedrali ecclesiae Limburgensi sac. Augustinum Kilian, 
eiusdem ecclesiae cathedralis canonicum. 

18 iulii. — Metropolitanae ecclesiae Tarraconensi Rihum D. Anto- 
ninum Lopez et Pelaez, hactenus episcopum Iaccensem. 

— Metropolitanae ecclesiae Burgensi Rhum D. losephum Cadena 
et Eleta, hactenus episcopum Victoriensem. 

— Cathedrali ecclesiae Cordubensi Ritum D. Raymundum Guilla- 
met et Coma, hactenus episcopum Legionensem. 

— Cathedrali ecclesiae Legionensi sac. losephum Alvarez Miranda, 
canonicum poenitentiarium cathedralis ecclesiae Ovetensis. 

— Cathedrali ecclesiae Segobriensi Rhum D. Aloisium Amigé et 
Ferrer, hactenus episcopum titularem Tagastensem et administratorem 
apostolicum dioecesis Celsonensis. 

18 iulit 1913. — Cathedrali ecclesiae Salmantinae Rhum D. lulianum 
de Diego et Garcia Alcolea, hactenus episcopum Asturicensem. 

— Cathedrali ecclesiae Asturicensi sac. Antonium Senso Lazaro, 
canonicum cathedralis ecclesiae Matritensis. 

— Cathedrali ecclesiae Placentinae in Hispania sac. Emmanuelem 
Torres et Torres, canonicum decanum metropolitanae ecclesiae Hispa- 
lensis. 

— Cathedrali ecclesiae Pacensi Ritum D. Adulphum Pérez Mufos, 
hactenus episcopum Canariensem. 

— Cathedrali ecclesiae Canariensi sac. Angelum Marquina Corrales, 
canonicum magistralem metropolitanae ecclesiae Burgensis. 

— Cathedrali ecclesiae Oriolensi sacerdotem Raymundum Plaza et 
Blanco, dioecesis Conchensis, auditorem tribunalis sacrae rotae Matri- 
tensis. 

— Cathedrali ecclesiae Victoriensi Rmum D. Prudentium Melo et 
Alcalde, hactenus episcopum titularem Olimpiensem. 

28 iulii. — Cathedrali ecclesiae Nuceriae Paganorum sac. lose- 
phum Roméo, archidioecesis Rheginensis, ibique parochum loci vulgo 
Catona. 

— Cathedrali ecclesiae Laquedoniensi sac. Cosmam Agostino, dioe- 
cesis Hieracensis, ibique parochum loci vulgo Mammola. 

— Cathedrali ecclesiae Cenetensi sac. Rodulphum Cardéli, urbis 
Romae, cubicularium intimum Sanctitatis Suae, rectorem collegii san- 
ctorum Caroli et Ambrosii de Urbe et officialem S. Congregationis de 
Religiosis. 

1 augusti, — Cathedrali ecclesiae S. Annae in America centrali 
sac. Rochum Orellana, archidioecesis S. Salvatoris, ibique cancellarium 
curiae archiepiscopalis. 

— Cathedrali ecclesiae S. Michaélis in America centrali sac. loannem 
Antonium Duefias, canonicum metropolitanae ecclesiae S. Salvatoris. 

— Titulari episcopali ecclesiae Mopsuestianae sacerdotem Iacobum 
Vilanova, archidioecesis S. Salvatoris, ibique vicarium generalem et 
canonicum ecclesiae metropolitanae, quem constituit auxiliarem R. P. 
D. Antonii Adulphi Perez y Aquilar archiepiscopi S. Salvatoris. 

2 augusti. — Titulari archiepiscopali ecclesiae Apamensi Revinum 
D. Renatum Franciscum Renou, hactenus archiepiscopum Turonensem- 

5 augusti. — Metropolitanae ecclesiae Turonensi Rhum D. Albertum 
Négre, hactenus episcopum Tutelensem. 

6 augusti. — Cathedrali ecclesiae Tutelensi Rhum D. losephum 
Métreau, hactenus episcopum titularem Thermensem. 

6 augusti 1913. — Cathedrali ecclesiae Superiorensi D. losephum 
Mariam Koudelka, hactenus episcopum titularem Germanicopolitanum. 

— Cathedrali ecclesiae Joliettensi sac. Gulielmum Forbes, parochum 
ecclesiae S. Ioannis Baptistae in urbe Marianopolitana. 

— Cathedrali ecclesiae Montis Laurei in ditione Canadensi sacer- 
dotem Franciscum Xaverium Brunet, cancellarium et secretarium archie- 
piscopi Ottaviensis. 

19 augusti. — Cathedrali ecclesiae Notensi sac. loseph Vizzini, dioe- 
cesis Calatanisiadensis, magistrum S. Theologiae in scholis pontificii 
seminarii Romani et officialem S. Congregationis Consistorialis. 


S. CONGREGATIO DE PROPAGANDA FIDE 


PRO NEGOTIIS RITUS ORIENTALIS 


DECRETUM 


QUO STATUUNTUR MUTUAE RELATIONES DISCIPLINARES INTER EPISCOPOS LATINOS 
CANADENSES ET EPISCOPUM RUTHENUM ILLIUS REGIONIS, NEC NON INTER 
CLERUM ET FIDELES UTRIUSQUE RITUS. 


Fidelibus ruthenis in regione Canadensi commorantibus superiore 
anno datus est Episcopus eiusdem ritus qui ordinaria potestate eos 
regat ac gubernet. Ne autem propter diversitatem ritus ac disciplinae 
dissensiones oriantur inter fideles ruthenos et latinos, sacra Congregatio 
christiano Nomini Propagando praeposita pro negotiis Rituum Orienta- 
lium, in plenariis comitiis diei 11 huius mensis, omnibus rite ac mature 
perpensis, quae sequuntur ad decennium statuenda censuit ad relationes 
mutuas episcopi, presbyterorum ac populi rutheni ritus cum episcopis, 
presbyteris ac populo latini ritus illius regionis componendas. 


Caput I. 


De Episcopo rutheni ritus. 


Art. 1. Nominatio Episcopi rutheni ritus pro regione Canadensi, 
Apostolicae Sedi est unice et omnino reservata. 

Art. 2. Episcopus rutheni ritus sub immediata huius Apostolicae 
Sedis iurisdictione ac potestate est. Plenam autem iurisdictionem ordi- 

nariam et personalem exercet in omnes fideles rutheni ritus in regione 
Canadensi commorantes, sub dependentia tantum R. P. D. Delegati Apo- 
stolici pro tempore. 

Art. 3. Eidem ius ac potestas competit regendi ac gubernandi gre- 
gem suum, ac leges et statuta condendi in iis quae iuri communi non 
adversantur. Ipsius insuper munus erit vigilare ut tum doctrina et boni 
mores, tum ritus et disciplina Ecclesiae Orientalis catholicae integre 
custodiantur. 

Art. 4. Episcopus missiones ruthenas frequenter et regulariter visi- 
tare districte tenetur, ut gregem sibi concreditum apprime cognoscat, 
eaque omnia quae ad spirituale eius bonum attinent, melius provideat. 
Ad quod facilius assequendum utile erit universum territorium Cana- 
dense in regiones dividere, prout melius in Domino iudicaverit, quarum 
unaquaeque subcessive visitetur, ita ut unoquoque saltem quinquennio 
omnes missiones ruthenae episcopali subsint visitationi. 

Art. 5. In visitatione rationes ab unoquoque rectore missionis expo- 
scet administrationis bonorum missionis eiusdem, curabitque ne rector 
nomine et iure proprio ea retineat, pro quorum acquisitione fideles 
quovis modo subsidia contulerint. Ut autem securitati bonorum tempo- 
ralium ecclesiarum summa cum diligentia prospiciatur, eiusdem erit, 
audito in pertractandis negotiis virorum peritorum consilio, eas tituli 
possessionis formas adhibere, omnesque praescriptioues servare, quae Civi- 
libus legibus singulorum locorum respondeant, quaeque ecclesiasticorum 
bonorum administrationi, conservationi, ac tutae transmissioni faveant. 

Art. 6. Controversiae si quae exoriantur inter Episcopum rutheni 
ritus et episcopos latini ritus Canadenses, deferantur in devolutivo tan- 
tum ad Delegatum Apostolicum Canadensis regionis, salva, item in devo- 
lutivo, appellatione ad Apostolicam Sedem. 

Art. 7. Ordinaria residentia Episcopi rutheni ritus erit in urbe 
Winnipeg. 

Art. 8. Ad constituendam annuam stipem pro substentatione Episcopi, 
donec redditus stabiles habeantur, concurrere debent singulae ruthenae 
communitates, eidem solvendo, ad instar cathedratici, annuam praestatio- 
nem certam et moderatam, ab ipso secundum aequitatem determinandam. 

Art. 9. Episcopus quinto quoque anno plenam et accuratam rela- 
tionem de statu personali, morali ac materiali missionum proprii ritus 
exhibeat Delegato Apostolico, qui eam transmittet ad S. Congregationem 
de Propaganda Fide pro negotiis Ritus Orientalis; atque iuxta morem 
apud episcopos Canadensis regionis inductum, singulis saltem decenniis 
ad sacra Apostolorum limina accedat, ut obsequium et obedientiam 

suam Pontifici Summo praestet, eique rationem reddat de pastoralis 
muneris implemento, deque omnibus quae ad ecclesiae suae statum et 
cleri populique mores ac disciplinam, animarumque sibi concreditarum 
salutem pertinent. 


Caput II. 


De Clero rutheno. 


Art. 10. Cum nondum habeantur sacerdotes rutheni qui vel nati vel 
saltem educati sint in regione Canadensi, Episcopus rutheni ritus, 
praevia intelligentia cum Delegato Apostolico, omni studio curet ut 
Seminarium pro clericis ruthenis in Canada educandis quantocius insti- 
tuatur. Interim vero clerici rutheni in Seminaria Jatinorum de consensu 
Ordinarii admittantur. Sed nonnisi qui se coelibatum perpetuo servaturos 
coram Episcopo promiserint, in Seminarium sive nunc sive in posterum 
admittantur; et nonnisi caelibes ad sacros ordines in regione Canadensi 
exercendos, promoveri poterunt. 

Art. 11. Ad sacrum ministerium exercendum apud fideles rutheni 
ritus non admittantur sacerdotes nisi sint caelibes vel saltem vidui et 
absque liberis, integri vita, zelo ac pietate praediti, sufficienter eruditi, 
lucri non cupidi et a politicis factionibus alieni. 

Art. 12. Antequam habeatur numerus sufficiens presbyterorum ruthe- 
norum qui in Canadensi regione educati fuerint, si providenda occurrat 
de suo rectore aliqua missio ruthenorum vel vacans vel noviter erecta, 
Episcopus rutheni ritus idoneum sacerdotem caelibem vel saltem viduum 
postulet ab episcopis ruthenis vel Galitiae vel Hungariae per tramitem 
S. Congregationis de Propaganda Fide pro negotiis Ritus Orientalis. Illi 
vero sacerdoti sive uxorato, sive viduo, sive caelibi, qui proprio marte, 
neque ab Episcopo rutheno vocatus, neque a S. Congregatione missus, 
illue perrexerit, Episcopus ruthenus nullas concedere potest facultates, 
sive celebrandi Sacrum, sive administrandi sacramenta, sive munia eccle- 
siastica quomodocumque obeundi. 

Art. 13. Sacerdoti ex Europa mittendo praedicta S. Congregatio 
tradet documentum quo ipsi concedatur facultas ad assumendam spi- 
ritualem curam fidelium rutheni ritus sub dependentia Ordinarii rutheni 
Canadensis. 

Art. 14. Quilibet ruthenus sacerdos ex Europa proveniens et in 
Canadensi regione commorans pro fidelium rutheni ritus spirituali cura, 
semper manebit incardinatus dioecesi originis; attamen Episcopus ruthe- 
nus originis, iurisdictionem suam in eum nullimode exercebit, quoadusque 

ipse in Canada commorabitur: omnino et unice pendeat a iurisdictione 
Episcopi rutheni Canadensis. 

In patriam autem supradicti sacerdotes redire aut revocari nequeant 
absque expressa licentia Ordinarii Canadensis, in scriptis concedenda. 

Art. 15. Laici rutheni, cuiuscumque originis ac domicilii fuerint, qui 
sacros Ordines in Canada suscipere cupient, sub omnimoda iurisdictione 
manebunt Episcopi rutheni Canadensis, in cuius manus iuramentum 
missionis seu stabilitatis ad inserviendum in territorio emittent. 

Art. 16. Omnes rectores missionum ruthenarum Canadensis dominii 
sunt amovibiles ad nutum Ordinarii rutheni. Amoveri autem non pote- 
runt absque causis gravibus et iustis. 

Art. 17. Datur tamen facultas presbytero amoto, appellationem inter- 
ponendi, in devolutivo, contra decretum remotionis ad tribunal Dele- 
gati Apostolici, qui intra tres menses a die appellationis causam defi- 
nire curabit, salvo semper iure recursus ad Sanctam Sedem, item in 
devolutivo. 

Art. 18. Sustentationi sacerdotis providebit Episcopus, salarium 
eidem adsignando assumendum ex omnium ecclesiae proventuum massa 
seu cumulo. 

Art. 19. [ura stolae et emolumenta sacri ministerii in singulis mis- 
sionibus determinanda sunt ab Ordinario rutheno iuxta probatas diver- 
sorum locorum consuetudines. Ea tamen privato arbitrio extendere ad 
sacras functiones a taxa immunes, aut illa ultra taxam determinatam exi- 
gere, omnino vetitum est. Caveant insuper sacerdotes rutheni ne iura 
illa a vere pauperibus exigant; ac omnino vetitum est ea extorquere 
sub comminatione dilationis baptismi vel benedictionis matrimonii, 
aut fidelem solvendi incapacem excludere a quacumque sacra fun- 
ctione. 

Art. 20. Sacerdotes latini ritus qui a S. Congregatione de Propa- 
ganda Fide facultatem obtinuerunt transeundi ad ritum ruthenum in 
auxilium Episcopi rutheni pro spirituali adsistentia fidelium ruthenorum, 
quoadusque in ritu rutheno permanebunt, unice et omnino sub iurisdi- 
ctione Episcopi rutheni erunt. Sacra Congregatio autem vehementer 
hortatur episcopos latinos Canadenses clero locupletiores, ut Episcopo 
rutheno in animarum bonum aliquot sacerdotes ad tempus concedant, 
si ab eodem requirantur. 

Art. 21. Si qui vero sunt sacerdotes regulares qui transitum ad ritum 
ruthenum obtinuerunt, ipsi in his quae ad vitam religiosam spectant, a 
propriis superioribus regularibus; in his vero quae ad curam animarum 
et ritum ruthenum pertinent, ab Episcopo rutheno dependent. 

Art. 22. Episcopus ruthenus nonnisi in clerum et populum ruthe- 
num iurisdictionem suam exerceat; si tamen aliquo in loco exsistant 
fideles rutheni ritus, in eoque nondum sit missio ruthena constituta, 
aut nullus adsit presbyter eiusdem ritus, poterit tune iurisdictionem 
suam in fideles ruthenos presbytero latino loci communicare, certiorato 
Ordinario. 

Art. 23. Poterunt insuper episcopi latini Canadenses, certiorato 
Episcopo rutheno, iurisdictionem dare presbyteris ruthenis illis in locis 
in quibus fideles latini ritus adsunt sibi subditi, sed nullus adest pre- 
sbyter latinus qui curam eorum gerere queat. 


Caput III. 
De fidelibus ruthenis. 


Art. 24, Fideles rutheni iis in locis in quibus nulla ecclesia nec 
sacerdos proprii ritus habeatur, ritui latino sese conformare valebunt; 
eisque eadem facultas conceditur etiam ubi propter longinquitatem 
ecclesiae suae non eam possint nisi cum gravi incommodo adire, quin 
tamen ex hoc ritus mutatio inducatur. 

Art. 25. Transitus a ritu rutheno ad latinum laicis ruthenis qui verum 
et stabile domicilium in regione Canadensi constituerint, concedi nequit 
nisi a 8. Congregatione de Propaganda Fide pro negotiis Ritus Orien- 
talis, gravibus et iustis intervenientibus causis ab ipsa S. Congregatione 
cognoscendis, audito Episcopo rutheno Canadensi. 

Art. 26. Si vero contingat ut hi quandoque in patriam revertantur, 
tune etsi ex pontificio rescripto ritum latinum susceperint, licebit eis, 
Apostolica Sede exorata, ad pristinum ruthenum ritum redire. 

Art.27. Non licet missionariis latinis, sub poenis ab Apostolica Sede de- 
cernendis, quempiam ruthenum ad latinum ritum amplectendum inducere. 

Art. 28. Fideles rutheni, etiam in locis in quibus adest presbyter 
rutheni ritus, apud sacerdotem latinum ab Ordinario loci adprobatum 
peccata sua confiteri et beneficium sacramentalis absolutionis valide et 
licite obtinere possunt. E converso fideles latini peccata sua confiteri 
possunt apud sacerdotem ruthenum ab episcopo suo adprobatum, in 
locis in quibus adest missio aut ecclesia rutheni ritus. Presbyteri vero 
rutheni absolvere non poterunt fideles latini ritus a censuris et a casibus 
reservatis in dioecesi latina in qua sacrum ministerium exercent, absque 
venia Ordinarii latini. Vicissim idem dicatur de presbyteris latinis quoad 
censuras et reservationes statutas ab Episcopo rutheno. 

Art. 29. Omnibus fidelibus cuiusque ritus datur facultas, ut, pietatis 
causa, sacramentum eucharisticum quolibet ritu confectum suscipiant; 
ac insuper, ubi necessitas urgeat nec sacerdos diversi ritus adsit, licebit 
sacerdoti rutheno ministrare Eucharistiam consecratam in azymo; et 
vicissim sacerdoti latino ministrare in fermentato; at suum quisque 
ritum in ministrando servabit. 

Art. 30. Quisque fidelium praecepto Communionis paschalis ita satis- 
faciet, si eam suo ritu et quidem a parocho suo accipiat. 

Art. 31. Sanctum Viaticum moribundis ritu proprio e manibus pro- 
prii parochi accipiendum est; sed, urgente necessitate, fas esto a sacer- 
dote quolibet illud accipere; qui tamen ritu suo ministrabit. 

Art. 32. Funerum celebratio ac emolumentorum perceptio in familiis 
mixti ritus, ad parochum illius ritus pertineant ad quem defunctus 
pertinebat. 

Art. 33. Ad vitanda gravia incommoda quae inde ruthenis evenire 
possent, facultas eis fit dies festos et ieiunia observandi iuxta consue- 
tudinem locorum in quibus degunt. Attamen diebus dominicis et festis 
in utroque ritu in eamdem diem incidentibus, sacrae liturgiae in ecclesia 
sui ritus, si in loco exsistat, rutheni interesse tenentur. 


Caput IV. 
De matrimoniis inter fideles mixti ritus. 


Art. 34. Matrimonia inter catholicos ruthenos et latinos non prohi- 
bentur; sed ad vitanda incommoda quae ex rituum diversitate in fami- 
liis evenire solent, uxor, durante matrimonio, ritum viri sequi potest, 
quin ex hoe sui nativi ritus mutatio inducatur. 

Art. 35. Soluto matrimonio, mulier proprium ritum originis resumere 
valet. 

Art. 36. Matrimonia tum inter fideles mixti ritus, tum inter fideles 
ruthenos, servata forma decreti Ne temere contrahi debent. 

Art. 37. Attamen matrimonia mixti ritus in ritu viri et ab eiusdem 


parocho erunt benedicenda. 
Art. 38. Dispensationes matrimoniales in matrimoniis mixti ritus, si 
quae sint dandae vel petendae, dentur et petantur ab episcopo sponsae. 
Art. 39. Nati in regione Canadensi ex parentibus diversi ritus, ritu 
pairis sunt baptizandi; proles enim sequi omnino debet patris ritum. 
Art. 40. Baptismus in alieno ritu ob gravem necessitatem susceptus, 
cum nimirum infans morti proximus esset vel natus esset in loco in 

quo tempore nativitatis parochus proprius patris non aderat, ritus muta- 
tionem non inducit. 

Art. 41. Infantes ad eius parochi iurisdictionem pertinent, cuius 
ritus est eorum pater. 


Haec autem omnia Ssmus Difius noster Pius div. prov. Papa X in 
audientia diei 13 augusti vert. anni, referente infrascripto huius sacrae 
Congregationis Secretario, rata habuit ac confirmavit, praesensque de- 
cretum edi iussit. Contrariis quibuscumque non obstantibus. 

Datum Romae, ex aedibus huius S. Congregationis, die 18 augusti 
anno 1913. 


Fr. H. M. Carp. Gotti, Praefectus. 


L. RS. 


Hieronymus Rolleri, Secretarius. 


S. CONGREGATIO RITUUM 


DECRETUM 


DE VIGILIIS AD RELIQUIAS MARTYRUM PERSOLVENDIS 1N NOCTE ANTE DEDICA- 
TIONEM ECCLESIAE. 


Sacrorum Rituum Congregationi sequens quaestio, pro opportuna 
solutione, proposita fuit; nimirum: 

Iuxta Pontificale Romanum tit. de ecclesiae dedicatione seu consecra- 
tione, celebrandae sunt vigiliae ante Reliquias sanctorum Martyrum quae 
in altari consecrando includentur; et canendi Nocturni et Matutinae 
Laudes in honorem eorundem sanctorum; quaeritur: 

Nocturni et Laudes in casu sumendine sunt e novo Psalterio Bre- 
viarii Romani per dies hebdomadae disposito; an e Communi plurimo- 
rum martyrum; et quo ritu canendi ? 

Et sacra Rituum Congregatio, audito Commissionis Liturgicae suf- 
fragio, praepositae quaestioni ita respondendum censuit: « In casu vigi- 
« liae persolvantur cum Matutino trium nocturnorum et Laudibus de Com- 

« muni plurimorum martyrum, sub ritu duplici, cum Oratione de III loco 
« Deus qui nos, omisso verbo annua, et nominibus reticitis, iuxta decre- 
« tum n. 2886, Cenomanen., 14 iunii 1845 ». 

Atque ita rescripsit ac declaravit. Die 18 augusti 1913. 


Fr. S. Carp. Praefectus. 


L. S. 
+ Petrus La Fontaine, Ep. Charyst., Secreturius. 


SACRA ROMANA ROTA 


FLORENTINA. 


FINIUM PAROCHIALIUM. 


Pio PP. X. feliciter regnante, Dominationis Suae Pontificatus anno X, 
RR. PP. DD. Michaél Lega, Decanus Ponens, Guilelmus Sebastianelli et 
Ioseph Alberti, Auditores de turno, in causa Florentina - Finium Paro- 
chialium; inter Parochum ad S. Donati, repraesentatum per legitimum 
procuratorem advocatum Vincentium Sacconi, ex una; et Parochum ad 
S. Nicolai, repraesentatum per legitimum procuratorem advocatum Naza- 
renum Patrizi, ex aliera parte, die 5 mati 1913 sequentem protulerunt 
definitivam sententiam. 


In agro Calenzano archidioecesis Florentinae, duae inter plures alias 
habentur paroeciae, altera sub invocatione S. Donati, matrix Ecclesia, 
ceteris filiabus antiquitate longe praestans; altera nuncupata a S. Nicolao, 
filialis S. Donati, quae processu temporis, quippe posita in pago Calen- 
zano, maiorem in dies dignitatem nacta est. Quare anno 1655 Prioratus 
titulo et honore, anno vero 1799 Plebanatus iuribus aucta fuit, et exinde 
a veteri paroecia S. Donati separata est, ei attributis duabus paroeciis 
suffraganeis, aliis duabus suffraganeis remanentibus veteri plebaniae 
S. Donati. 

Harum plebanalium ecclesiarum, nempe S. Donati et S. Nicolai, 
fines non uno ex latere se attingunt; inde autem enata est hodierna con- 
troversia, iudiciali actione proposita, qua disceptatur utrum S. Donati 
fines, ex parte qua ad meridianum spectant, definiantur per viam dictam 

del Berti vel potius - uti contendit parochus S. Nicolai adversus paro- 
chum ad S. Donati - huius fines terminentur a via di Trevalle aut Ber- 
tolinese nuncupata. 

EKtenim inter has duas vias certa territorii portio continetur quae 
pertineret ad S. Donati ecclesiam, si huius fines pertingerent - uti con- 
tendit istius ecclesiae parochus - ad viam del Berti; secus suam inten- 
tionem obtineret parochus ad S. Nicolai si eius paroecia terminetur ad 
septentrionem a via J'revalle seu Bertolinese dicta. 

Usque ad annum 1880 in hac controversa territorii parte exerceri 
non -poterat pastoralis cura quia in ea, hoe anno, prima domus excitata 
est, posthac aliae domus aedificatae sunt; poterant vero in idem terri- 
torium parochi, hodie contendentes, exercere iura realia, vel alia eius- 
modi iura adnexa curae pastorali, veluti decimas colligere. Revera, inter 
arguinenta quibus sibi vindicat, uti suum territorium parochiale, contro- 
versam portionem, parochus ad 8. Nicolai ponit praecipue factum, quod 
ipse contendit indubie probatum, nempe, decimas praediales a se col- 
lectas et exactas fuisse ab agricolis has praedii particulas excolentibus. 

Quum vero sub anno 1880 incolae haberi coeperunt in controverso 
territorio, in hos curam exercuit parochus ad 8. Nicolai, eosdemque inter 
S. Nicolai parochianos in publicis tabulis descripsit tum parochus tum 
municipalis magistratus, et nulla habita est controversia usque ad 
annum 1889, quum parochus Becattini, iam ab anno 1880 ad S. Donati 
parochus, querelam movit apud Curiam, sibi vindicans dictum territo- 
rium novasque domus ibi recens aedificatas. 

Curia mandavit parocho loci Pizzodimonte, Paulo Biagiotti, rem in 
facto et in iure examinare, habita ratione deductionum utrinque exhi- 
bitarum, et relationem exarare de peracta investigatione. 

Parochus ad 8S. Nicolai potissimum sibi arrogabat et arrogat iuris- 
dictionem in controversas domus, quia in hac territorii parte decimas 
ab immemorabili percepit, quare parochus Biagiotti plures testes exami- 
navit, sex et viginti, praemisso iuramento, ut idem refert (et parochus 
Becattini hoe non negat, immo de nonnullis testibus hoc affirmat expres- 
sis verbis), eosdem interrogans super facto an decimae solutae sint paro-. 
cho ad S. Nicolai, necnon super opinione vulgata in populo circa fines 
utriusque parochiae ad controversam partem quod attinet. 

Relatio dein Curiae exhibita concludebat favens potius intentioni pa- 
rochi ad S. Nicolai. Nihilominus res mansit insoluta usque ad annum 1896, 
die 30 augusti, quo commissio electa pro corrigendis finibus parochialibus 
innixa praecipue mappis catastalibus, anno 1821 confectis, edixit con- 
troversum latifundum adscribendium esse parochiae S. Donati. 

Acta, vol. V, n. 14. — 30-8-913. 29 

Hance relationem impetiit parochus ad S. Nicolai, expetens ut causa 
formiter et iudicialiter definiretur in prima instantia coram Curia Floren- 
tina, fundans in primis suam intentionem in novo reperto documento, 
nempe in mappis confectis anno 1582-1586. Curia Florentina sententiam 
protulit definitivam die 9 ianuarii 1909, favorabilem parocho S. Nicolai, 
affirmans vim revera decisivam haberi in novo exhibito documento. 

Parochus ad S. Donati ad H. S. O. appellavit, et iam pro defini- 
tione res proposita est in turno diei 6 augusti 1912, et RR. Domini iusse- 
runt’ « ut attestationes acceptae circa solutionem decimarum transmit- 
« tantur integre et in forma authentica. - A Curia expetierunt ut inquireret 
« de natura et mensura decimarum et referret ». Curia, iussa faciens, et 
documenta expetita remisit et re perpensa in iure et in facto conclusit, 
agi « de decimis sacramentalibus praedialibus » solutis parocho ad 
S. Nicolai. 

Hoe in statu versatur hodierna actio quae praestolatur definitivum 
iudicium Dominorum, hac sub rogandi formula: Cuinam competat super 
controversum territorium de quo in sententia Curiae Florentinae die 9 
iunii 1909, iurisdictio parochialis in casu ? 

Ad factum quod attinet, haec animadverterunt praeterea Domini: 

1) Iam ab exorta lite uterque parochus in propriam partem invocat 
traditionem popularem, contendens ab immemorabili aetate fines esse 
controversos. Quando incoeperint hae discordiae et an revera agitatae 
sint magno aestu animorum, nullo certo documento affirmari potest, 
quia si discordiae et aemulationes habitae sunt inter diversos populos 
agrum Calenzano incolentes (et hoc historia indubie docet), tamen inferre 
non licet, has excitatas, ortas fuisse ob fines parochiales: eo magis quod 
controversum territorium pene usque ad nostras dies mansit absque habi- 
tatoribus. Quocirea aliis aemulationum causis, forsan recentiore aetate, 
addita est quoque controversia de finibus. Haec facile oriri poterat, post- 
quam parochia S. Nicolai plebanatus iura adepta est sub anno 1799, et 
maiorem veluti auctoritatem prae sua matrice ecclesia obtinuit, quum 
parochia esset pagi et municipii Calenzano. 

2) Animos hodie penitus esse discordes evincitur ex attestationibus 
exceptis a parocho Biagiotti, inquirente de solutione decimarum: incolae 
enim parochiae S. Donati favent omnes intentioni sui parochi: alii omnes 
e S. Nicolao eidem contradicunt. Ast numero multo plures sunt testes e 
parochia S. Nicolai. Quia vero testes non sunt numerandi, sed ponde- 
randi, suo loco eosdem expendemus. Interim in facto, solidiorem esse 
traditionem seu popularem opinionem faventem parochiae S. Nicolai 
scatet ex attestatione reddita a Rev. Dominico Paci, priore loci 7’ravalle, 

neque uni neque alteri parochiae adscripto, aiente: « Ho sempre sentito 
« dire e creduto che la strada di divisione sia quella che direttamente 
«va alla marina (via Travalle) ed @ anche la pid conveniente, perché 
« altrimenti il parroco di Calenzano per andare alle sue case, che sono 
« al di la della marina, o bisognerebbe che passasse sempre dal ponte 
« della Valle o di mezzo al popolo di S. Donato; - che il farmacista 
« Piattoli mi disse un giorno che prima ch’egli facesse la sua casa sul 
« terreno ora controverso, quei di S. Donato lo pregavano a farla piut- 
« tosto dall’altra parte per essere di S. Donato e non di Calenzano, - 
« che anche il Municipio di Calenzano, sebbene vi fosse il sottosegretario 
« e quattro o cinque consiglieri di S. Donato, pure appena fatta la prima 
« casa, la segnarono a Calenzano », nemine tunc contradicente. 

3) Ex aemulatione autem iampridem exsistente inter duas parochias, 
magnopere extenuatur valor historicus (de valore iuridico infra sermo 
erit) mappae exaratae sub anno 1821, quia revera fieri potuit ut instinctu 
et suasionibus cuiusdam potentioris incolae S. Donati controversum 
territorium inclusum sit finibus S. Donati. Haec facti adiuncta deberi 
in hac re perpendi, docet decis. 286, n. 4, part. VIII, et decis, 101, n. 10, 
part. VIII inter Recent. ubi ponitur regula, relevare mappam seu plan- 
tam impressam ante motam litem tempore non suspecto. 

Sane hae mappae geometricis mensuris descriptae eo tendunt ut 
praedia, debita servata proportione, submittantur vectigalibus aerario 
publico solvendis; quamobrem significare, describere fines parochiales ad 
easdem nullimode pertinet. Proinde, mirum non est, hunc errorem 
irrepere potuisse cum damno alterius populi, qui tamen, quamvis sibi 
vigilaret, facile falli potuit, quia hae tabulae censoriae ad alium finem 
dirigebantur. Ceterum hoc documentum, quod ad rem nostram parum 
vel nil probat, ex alia valde est adnotatione dignum, quia nihilosecius 
decimae pro controverso territorio solutae sunt postea, non secus ac 
antea, parocho ad S. Nicolai, etiam interveniente ministerio iudicis, sub 
anno 1815, uti refert ipse parochus S. Nicolai. Decimarum autem solu- 
tionem esse factum satis probatum et valore concludens infra dicetur. 
De erroribus circa fines parochiales insertis in praefatis tabulis, late 
disserit Biagiotti in sua relatione exarata an. 1892, et inter alia notat: 
« Per la pura verita e per la giustizia, io debbo aggiungere che oltre il 
« detto sbaglio catastale che si verifica in una casa posta lungo la via 
« che da Pizzo di Monte va a Travalle, vi sono anche i seguenti. Lungo 
« la via Pratesi il catasto assegna alla parrocchia di Pizzo di Monte una 
« ben lunga ed estesa zona di terra coperta dalle abitazioni di 19 pigio- 
« nali, di quattro contadini e di due villette, mentre ecclesiasticamente 

« quella zona di terra @ sempre appartenuta, come si rileva dagli stati 
« di anime del secolo passato, alla parrocchia di Gonfranco. All’ opposto 
« é sempre stato ed é@ tuttora sotto la parrocchia di Pizzo di Monte un 
« tratto di suolo, coperto in passato dall’ abitazione di un colono, attri- 
« buito dal catasto civile alla parrocchia di Capelle, ece. ». 

4) Ex adverso, tabulae topographicae descriptae an. 1582-1586 refe- 
runtur ad eam aetatem, quando aemulationes circa fines haberi non pote- 
rant, quia adhuc S. Nicolai ecclesia erat filialis et prae illa S. Donati nulla 
pollebat dignitate et auctoritate, quam postea et sensim acquisivit, uti 
narratum est in factispecie, et docte probat professor Carrocci. Quocirca 
ab earum descriptione excludendum est studium partium. Praeterea istae 
tabulae omnino fundabantur in divisione populorum, seu parochiarum: 
desecriptio autem eo tendebat ut directe imponeret singulis populis seu 
parochiis onus curandi vias in finibus sui territorii positas. Nihilominus 
has tabulas valde exiguum valorem historicum habere probat egregius 
professor Carrocci, et hoc ultro admiserunt Domini, quippe descriplio 
locorum est omnimode rudis et indeterminata, facta ad prospectum: 
attamen in casu nostro quia viae sunt ibi descriptae signatis praediis, 
intersecatis vel confinibus, additisque adnotationibus quae bene distin- 
guere sinunt viam dictam Travalle, a via nuncupata del Berti (et hoc 
admittit et recognoscit hodie procurator parochiae S. Donati), hine hae 
figurae apte inservire possunt ad nostram quaestionem, quum contro- 
versum territorium iaceat inter duas praefatas vias. Cuinam parochiae 
autem adscribatur, infra expendemus. 

5) Quoad hoc ipsum territorium augetur difficultas in dirimenda 
quaestione, ob diversa nomina quae in antiquis documentis attributa 
sunt controverso territorio, quia uti advertit sententia Florentina « dai 
« vari contratti e dal modo volgare di parlare .... il nome di Massa o 
« di Pozzo alla Massa .... s’intende attribuito a tutta la testata del suolo 
« controverso lungo la via Barbarinese »: Locum hodie controversuin, 
nuncupatum det Donnini antiquitus vocari Pozzo alla Massa admittit et 
probat peritus architectus florentinus deputatus a parocho ad S. Donati. 
Ita, inter testes asserentes, decimas parocho ad S. Nicolai solutas esse, 
Petrus Papi refert, decimas ipsum recepisse « per la parte detta il Pozzo 
alla Massa », seu in controverso territorio. Idem asserit Ioseph Berti. 
Quare dum parochus ad S. Donati producit relationem cuiusdem popu- 
laris comitii habiti anno 1847 quod asseritur locum habuisse al Pozzo 
alla Massa seu, uti ipse contendit, in territorio S. Donati, documentum 
rem non evincit, quia subest aequivocatio in designatione loci. Sed alias 
patitur exceptiones hoc documentum, quia producitur neque in exemplari, 

neque in copia authentica; quocirca in censu iuridicae probationis haberi 
non. potest. 

Ad ius autem quod attinet, seu ad valorem probationum hine inde 
deductarum, in primis animadverterunt Domini, determinandum esse 
quinam ex contendentibus sit actor, quinam reus, seu possessor cum 
commoda possessoris conditione in iudicio, qui onus probationis in alte- 
rum transfert adeo ut « actore non probante, reus, etsi nihil praestiterit, 
« obtinebit »: argum. cap. 3, in fine tit. de caus. poss., Decret. Greg. IX. 
Quod principium melius determinatur per Regulam 63, iur. in VI, seu: 
« in pari causa, melior est conditio possidentis ». Unde, prout cum com- 
muni commentatur Reiff. tit. de caus. post., n. 44, si contendentes pares 
vel quasi pares producant hine inde probationes non sufficientes ad 
evincendam intentionem unius vel alterius partis, res est dubia et in 
pari causa, tune qui possidet, obtinebit; quia habet titulum, posses- 
sionem, quo adversarius destituitur. Neque mutatur conditio possessoris 
in diversis instantiis, ut contendit procurator parochi ad S. Donati, 
nam et appellans retinet eamdem rei personam quam in prima instantia 
gerebat, ut docet De Luca, de iudic., disc. 3, n. 54. Sane status posses- 
sionis in diversis instantiis non mutatur, quia, lite pendente, nihil debet 
immutari: quare parochus ad 8. Nicolai qui recurrit adversus Decretum 
anni 1896, perseverat esse reus in iudicio, seu possessor. 

In re nostra titulus possessionis videtur nullimode posse negari 
parocho ad 58. Nicolai, quippe qui iam pene novem annos exercuit in contro- 
versas domus curam animarum pacifice et absque ulla controversia, adeo 
ut Curia, cum prodierit anno 1896 decretum quo dictae domus adscri- 
bebantur parocho ad S. Donati, tamen parochum adversarium retinuit 
in sui iuris possessione seu quasi possessione, donec definiretur con- 
troversia iudicialis promota ab eodem parocho. 

Praeterea quamvis admittamus argumentum deductum ex decima- 
rum exactione pati aliquas exceptiones, utpote non undequaque proba- 
tum, nihilosecius est satis solide fundatum, adeo ut cum aliis coniunctum 
indiciis erumpentibus ex reliquis probationibus, possit dici abunde suf- 
ficiens ad constabiliendum statum possessionis in exercitio iurium paro- 
chialium, favore parochi ad S. Nicolai. 

Quantum autem iuvet eiusmodi status ad extricandas quaestiones, 
ut plurimum intricatissimas, de finibus parochialibus, docetur a magi- 
stralibus decisionibus coram Coccino, relatis inter Recent. part. V, tom. II. 
In decis. 433, n. 1, statuitur parochum manutenendum esse in quasi 
possessione iurium parochialium quousque adversarius invicte non probet 
suam intentionem. Hance quasi possessionem acquiri etiam per exerci- 


406 Acta Apostolicae Sedis. - Commentarium O/ficiale. 


tium unius aut alterius actus pacifice positi (n. 2, decis. cit.) et in 
decis. 446 in eadem causa Caven. Limitum parochialium, n. 1, confir- 
matur, pondere multarum auctoritatum et iurisprudentiae, favore pos- 
sessoris, cum agitur de probandis finibus parochialibus, sufficere leviores 
etiam probationes: quare concluditur: « tandem fuit dictum quod sufficit... 
« quod materia sit dubia, ut pronunciandum sit favore possessoris: quia 
« actor tenetur plene et concludenter probare intentionem suam ». 
Probationes a parocho ad S. Donati allatae sunt: 1) mappae catastales 
geometricae anno 1821; 2) nonnulla instrumenta emptionis et venditionis 
ubi controversum territorium comprehendi videtur et attribui parochiae 
S. Donati; 3) relatio periti Grassi exarata anno 1809. Relatio parochi Bar- 
tolini non posse recenseri inter probationes iuridicas iam advertimus. 
De mappis catastalibus haec invaluerunt principia in foro et in nostro 
Ordine. Mappam factam post motam litem, seu controversiis iam exci- 
tatis, esse suspectam et exigui valoris, Decis. 185, n. 10 ssq., part. VIII; 
eamdem vero plene frui auctoritate quando sit facta iudicialiter, citata 
parte et servatis servandis: ita decis. 69, n. 18, part. XVIII, tit. I inter 
Recent. Ibi res est de mappa privata; agitur vero de publica in decis. 
cit. 185, part. VIII et firmatur: « Si haee sit impressa longe ante litem 
« motam, et multo magis si sit approbata per testes formiter exami- 
« natos, eundem deservire pro adminiculo in confirium probatione ». 
De Luca, De iudic. in disc. 25 magis distincte de mappis sive publicis, 
sive privatis, enunciat easdem regulas in foro et in scholis receptas. 
Ponit auctoritatem iudicialem tribui tantum mappis confectis, partibus 
et testibus citatis et auditis. De mappis publicis haec habet: « Ubi vero 
« agatur de altera specie mapparum geographicarum quae non pro actibus 
« particularibus sed generalibus ad publicam utilitatem vel commodi- 
« tatem a geometriae professoribus confectae sunt atque in voluminibus 
« vel in chartis impressas habemus, et tune licet regula videatur ut eis 
« deferendum sit, adhuc tamen huic regulae non ita simpliciter deferen- 
« dum venit, sed circumspecte et mature procedendum est cum in dies 
« falilacia in eis detegatur, ubi praesertim controversia sit de aliquo loco 
« qui in extremitatibus seu continibus plurium regnorum aut provincia- 
«rum etc. ». De mappis geometricis haec habet idem De Luca, I. 
« Sed si desumi praetendatur probatio comprehensionis ex mensura quae 
« resultet ex eadem mappa, continente scalam geometricam cum qua 
« geometriae professores praetendunt scire distantias, sive quod ipsi 
« geometrae in eorum tabulis (ut facere solent) adiiciant lineas deno- 
« tantes ut id quod intra lineam est, dicatur intra districtum vel pro- 
« vinciam, secus autem quod extra, et tunc eis non defertur, quando de 

« hoe principaliter agatur, quoniam hoe non pendet ab eorum arte vel 
« peritia etc. ». Equidem in casu nostro agitur de mappis geometricis 
censuariis, publica auctoritate confectis, quibus bona ibi descripta sub- 
mittuntur vectigalibus, et de his notitia habetur accurate ab iis quorum 
interest; sed geometrae quia munus publicum habuerunt mensurandi 
territoria geometrice, et non delineandi fines parochiarum, in eis deno- 
tandis censentur studio privato procedere, et hinc vel nullam vel parvam, 
pro diversis rerum adiunctis, fidem merentur. 

Secundo loco, de probatione deducta ex quibusdam contractibus 
ubi controversum territorium adscribitur parochiae S. Donati, et hanc 
probationem diligenter explicavit in suis animadversionibus sac. loseph 
Salvadori, adverti debet, eiusmodi deductiones pati quamdam exceptio- 
nem, penitus enervantem, elidentem vim earumdem probativam. Nam in 
more est ut praedium dicatur esse in loco ubi domus sita est unde 
nomen derivat, etiamsi aligua pars fundi forte se protendat intra fines 
alterius parochiae. Praeterea quia sitae denominationes et descriptiones 
nimis summariae, vulgares et arbitrariae recidebant in damnum aerarii, 
ipse sacerdos memorat correctiones factas eiusmodi descriptionibus per 
decretum, Arroto, syndaci Scala (Gonfaloniere) anno 1535. Et res ita nar- 
ratur: « L’altra obbiezione che potrebbe fare si é il contrapporre ai pas- 
« saggi dei poderi di S. Donato l’arroto di n. 69 del 1739: - Quartiere 
«di S. Spirito, Gonfaloniere Scala, il quale pretende correggere tutti i 
« passaggi che questo podere ha fatto dal 1641 in poi, e dice che quando 
« si compose doveva comporsi cosi: Due pezzi di terra di staia 23 circa 
« alla misura pratese nel popolo di S. Niccold a Calenzano luogo detto 
« - il Pozzo alle Masse - (seu revera controversa territorii pars) confi- 
« nate ecc. »» Quod nomen admodum opportune recidit ad firmandam 
animadversionem antea factam, nempe locum nuncupatum Pozzo alle 
Masse saepe recurrens in documentis et in attestationibus revera com- 
prehendere portionem territorii controversam. Correctiones factas a 
publico magistratu omnimode evertere adnititur sacerdos Salvadori; 
sed quin definiatur quaestio sub aspectu historico remittenda ad eru- 
ditos viros, sub ratione iuridica sane hae exceptiones vim habent ener- 
vandi productam probationem. 

Denique examinanda est relatio periti Grassi, exarata occasione quae- 
stionis exortae anno 1809 circa domum Carretti, tune recens aedificatam, 
et quaerebatur an pertineret parochiae S. Donati, aut potius alii S. Nicolai. 

Peritus domum Carretti attribuit parochiae S. Nicolai, ita argumen- 
tatus: « La casa costruita dal Carretti é collocata a contatto della strada 
« Bolognese (Barbarinese) dove appunto si riunisce a quella che va a 

« Prato, le quali due strade hanno servito e servono di limite ai terreni 
« dei due popoli in questione, cosicché tutta quella parte di terreno al 
« di la di queste due strade, riguarda S. Donato, appartiene a quella 
« cura, ed all’opposto i terreni posti al di qua delle medesime verso il 
« Castello di Calenzano, dove é stata eretta la nuova casa, spettano al 
« popolo di S. Nicola ». Peritus suas facit animadversiones, territorium 
prospiciens a domo Carretti, et ponit duas vias, Bononiensem et Pra- 
tensem, uti limites parochiales; hine concludit procurator parochiae 
S. Donati, territorium controversum a perito adiudicari parochiae 
S. Donati, quum revera hoc territorium sit citra (al di la) viam Bono- 
niensem. - Sed probatio non est necessario concludens, quia via Bono- 
niensis producitur ultra domum Carretti et facit cum via Pratensi, ubi 
hae intersecantur, duos angulos pene rectos; alterum angulum compre- 
hendentem qua spectet ad septentrionem (al di la) territorium quod 
« riguarda S. Donato, appartiene a “ quella Cura ,,»: qua vero spectat 
ad meridiem, alter angulus duarum viarum continet domum Carretti, 
seu « ed all’opposto, i terreni posti al di qua » pertinent ad parochiam 
S. Nicolai. 

Quae interpretatio optime concordat cum iis quae sequuntur et ab 
adversario invocantur in suam partem, nempe: «1 proprietari di beni 
« posti sotto la nuova fabbrica pagano tutti le decime alla chiesa di 
« S. Nicola, il che pure accade per i terreni situati sulla parte di sotto 
« che riguarda il Carretti ecc. ». Porro, nonnisi improprie et falso dici 
posset - animadverterunt Domini - controversa praedia - riguardare - 
prospicere ad Ecclesiam S. Donati, seu ad septentrionem, nam ista sunt 
in decliviis citra viam Travalle et spectant ad ecclesiam S. Nicolai, seu 
ad meridiem. Quocirca illa praedia revera esse quae in questione sunt, 
valde probabiliter asserere licet. Quamobrem, haec probatio, ut minus 
dicamus, est aequivoca et non satis favet intentioni parochi ad S. Donati. 

Inde concludere licet hune parochum nullam dedisse probationem 
evincentem suam petitionem. 

Modo Domini expenderunt adversa argumenta quae reduxerunt: 

1) ad decimarum exaclionem, et 2) ad plantas topographicas 
anni 1582-86. 

De decimis, mandato Curiae parochus Biagiotti fecit inquisitionem 
anno 1892, ad acta exhibitam ad petitionem Turni, uti relatum est. Inqui- 
sitio versatur etiam circa opinionem incolarum controversi territorii, ad 
fines parochiales quod spectat. 

An decimae solverentur et quinam essent fines parochiales, quae- 
situm est a colonis incolis utriusque parochiae: hi quasi testes inducti 

sunt coram inquirente parocho, eosque testatos esse sub iuramento, 
visum est Dominis non posse in dubium vocari, quia hos testes fuisse 
legitime iuratos asserit idem parochus in relatione Curiae exhibita sub 
mense aprilis eiusdem anni, et idem admittit parochus ad S. Donati, in 
suis litteris die 26 martii 1892 et de attestationibus ita loquitur ut 
easdem legisse non dubitare liceat. 

Quae notitia statim habita a dicto parocho de exceptis attestatio- 
nibus eisdem maiorem auctoritatem et fidem confert et exceptionem 
quam ipse non movit, at hodie movit procurator paroeciae, videlicet, 
decimas non potuisse exigi a colono Alexandro Papi, quia per ordina- 
tionem Leopoldi magni ducis anno 1783 decimae exigendae erant non 
a parocho, sed ab officialibus (Camerlenghi) Municipii; eiusmodi exce- 
ptionem in facto nullum habere fundamentum patet, quippe ipse Becat- 
tini admittit in citatis litteris: « Egli (il Papi) ritirava le decime dei 
« popolani tutti di Calenzano quando era colono ece. » et tantum dubitet 
exegisse a colonis Ciampi pro parte praedii controversa. 

De valore harum attestationum in primis adverterunt Domini, has 
certe non esse iudiciales, quia non exceptae sunt citatis et auditis par- 
tibus, aliisque servatis de iure servandis. At non exinde eis omne pondus 
denegandum est. Sane De Luca, De iudic., disc. 32, n. 1 seq. disserens 
de eiusmodi probatione, notat adesse hance speciem attestationum: « quae 
« dicitur per testes ad futuram rei memoriam, sive pro informatione, 
« coram notario publico, vel apud acta alicuius iudicis, etiam cum iura- 
« mento examinatos, nemine tamen citato atque in forma voluntariae 
« potius quam contentiosae iurisdictionis », et infert regulam esse « quod 
« perfectam et concludentem probationem non faciunt, cum attestationes 
« potius quam testes dicantur ». Sed advertere non praetermittit, ibi n. 6: 
« Super his autem impossibile est certam regulam statuere generalem, 
« cum revera totum pendeat ex singulorum casuum particularibus cir- 
« cumstantiis, prudenti iudicis arbitrio ponderandis etc. ». Decis. 204, 
n. 11, part. 9, Recent. ’ 

Iamvero, parochus inquirens, a Curia deputatus, suffraganeus paro- 
chiae plebanalis S. Donati, visus est Dominis plane eiusmodi man- 
dati dignus, in quem nullam exceptionem movit parochus ad S. Donati, 
quamvis hunce sciret suae intentioni non favorabilem. Personae autem 
interrogatae sunt simplices et rudes, et, ut plurimum, religiosis moribus 
instructae, quae in suis assertionibus, praesertim iuratis, fidem merentur. 

Nihilominus parochiani S. Nicolai contradicunt omnes attestatio- 
nibus parochianorum alterius ecclesiae. Quare viderentur omnes attesta- 
tiones nihili faciendae esse. 

Verum si uti par est ponderentur, videntur multo magis valere et 
potiores esse attestationes quae favent parocho ad S. Nicolai. In hoe 
examine prae oculis habenda est regula trita in foro, nempe « magis 
« creditur duobus testibus affirmantibus, quam mille negantibus.»: quia 
affirmans aliquid scire vel cognoscere asserit, dum negans, dumfaxat se 
nescire ait. Reiff. De fid. instrument., n. 298 et in decis. Recent. 272, n. 2, 
part. 2; 141, n. 7; 54, n. 13, part. 4, tom. 2; 294, n. 11, part. 5, tom. 1, ece. 

Atqui testes Ciampi Augustinus eiusque pater a procuratore paro- 
chiae S. Donati producti, referunt: « lo non so nulla. Non ho ricordanza 
«che sieno state pagate ». Et Iulius Fabi: « Di questa questione non 
« posso dir nulla ». Positivam, seu non pure negantem reddidit attesta- 
tionem iuratus coram notario Carolus Ciampi, filius aut nepos fratrum 
Ciampi de quibus antea: « Non sono mai state pagate dalla sua fami- 
« glia né da lui le decime ad alcuna chiesa ». Verum ex adverso, multo 
antea, coram parocho Biagiotti, eius sorores, uti videntur, vel certe arcte 
coniunctae, Annuntiata et Carola Ciampi, testatae sunt: « Si, (i Ciampi) 
«ne hanno sempre pagati due quarti e veniva a prenderli il contadino 
« del pievano ». Hic est Alexander Papi, qui testatus est: « Si, per la 
« presa detta Pozzo alle Masse, ci sono andato sempre io a riscuoterle ». 
Praeterea narratur a Petro del Ciabatti, nepote, ex sorore fratrum Ciampi: 
« La mamma (Annuntiata Ciampi) anche prima che cominciasse questa 
« questione diceva sempre: “ A casa mia si pagava la decima a Calen- 
« zano ecc. ,,. Di pid la zia (Carola Ciampi) disse a casa mia che essendo 
« andata dai suoi fratelli, cioe dai Ciampi, volevano che tornasse a Pizzo- 
« dimonte per dire diversamente da quello che aveva deposto e che vole- 
« vano far passare la mamma da demente, ecc. ». Quare dubitare non licet 
attestationes redditas esse cum studio partium, sed multo magis affirma- 
tivae et concludentes sunt attestationes parocho ad S. Nicolai faventes. 

Nam, praeter recensitos, Petrus Ciampi, nepos adversantium, et ipse, 
fatetur: « Mio padre diceva sempre che le decime della terra sotto la 
« strada ..... le avevano sempre pagate a Calenzano ». Rosa Bettarini, 
fassa est: « Le ho vedute pagare io (dai Ciampi) quando era ragazza 
«ed ho veduto che il Ciampi pagd il grano delle decime a Francesco 
« Papi ece. ». Item, Ronconi loannes, et de facto proprio idem testatur 
Carolus Zacchini. 

Huiusmodi attestationes favore parochi ad S. Nicolai, quantumvis 
per se non efficiant probationem omni exceptione maiorem, tamen mul- 
tum superexcedunt efficaciam exceptionum et vim habent probativam 
seu faciunt semiplenam probationem praecipue ob externa adminiculd 
quibus sustentantur. 

Siquidem ad acta deductus fuit liber quo ab anno 1565 ad an- 
num 1692 excriptae sunt decimae et de his haec habet Curia Florentina 
in relatione diei 9 ianuarii 1913 a RR. PP. Dominis exquisita : « In questo 
« decimario si trova dal 1565 al 1692 addecimato due volte sotto il num. 61, 
«e una volta sotto il num. 60 un podere, luogo detto “al Pozzo alle 
« Masse ,, dei Sommai, la casa oggi nel popolo di S. Donato era con decima 
« di mezzo staio e una mina di grano, la quale apparisce pagata puntual- 
« mente fino a tutto il 1692. Inoltre due volte sotto il n. 62, e una volta 
« sotto il n. 61 & addecimato anche il podere, luogo detto sul monte di 
« S. Donato ... per le terre che ha in Calenzano ... ora essendo il nome di 
« “ Pozzo alle Masse ,, quello del terreno controverso, e due terzi di 
« questo terreno appartenendo al podere di S. Donato che ha casa colo- 
« nica nel popolo omonimo fino ad oggi, @ chiaro che la decima pagata 
«a S. Nicold per quei terreni nel 1561 fino al 1691 é@ identica a quella 
« che negli ultimi tempi venne abolita ». 

Praeterea quia ipse parochus Biagiotti fassus est, colonos Lici et 
Pelagatto, excolentes terras in controverso territorio positas, nunquam 
decimas solvisse, inde parochus Becattini et hodie procurator paro- 
chiae S. Donati exceptionem faciunt, advertentes, hoc factum destruere 
assertiones adversas testium, quia si hi coloni non solverunt, coniicere 
licet nec alios solvisse. 

Sed, contra, animadvertit parochus Biagiotti adesse rationem non 
solutae decimae, quippe haec praedia olim pertinebant seu ante dire- 
ptionem bonorum a Napoleone decretam, ecclesiae S. Donati; ecclesias 
autem non fuisse solitas ecclesiis decimare. Quam rationem undequaque 
solidam, confirmationem habet magnopere opportunam ad rem nostram 
a relatione iam citata periti Grassi, anni 1809, qui argumentum dedu- 
cens a solutione decimarum, notat: « I] che pure accade per i terreni 
« situati dalla parte di sotto che riguarda il Castello, se si eccettuino 
« alcuni effetti della Pieve di S. Donato, che non soffrono, come beni eccle- 
« siastici, questo aggravio ». Proinde confirmatur etiam conclusio, iam 
posita, nempe controversum territorium etiam a perito Grassi fuisse 
attributum parochiae S. Nicolai. 

Perpenderunt Domini attestationes recollectas a parocho Biagiotti, 
faventes parocho ad S. Nicolai, famam seu opinionem publicam penes 
illos populos referentes. Hi testes fatentur, hoc semper ab aliis audivisse, 
a maioribus recepisse: unde recolunt opinionem publicam et exstantem, 
asserentes: « Io ho sempre sentito dire e tutti i sottoscritti depongono 
« che hanno sempre-sentito dire: “ I miei vecchi dicevano sempre che 
« il Pozzo alle Masse era il confine ,, ». Haec et similia testes deponunt. 

Ad rem facit Mascard., De probat. conclus., 394, n. 1 et ssq. « Con- 
« fines probantur per istrumenta ... primo ampliabis, conclusionem pro- 
« cedere, licet talia instrumenta, dummodo antiqua sint, non directe, sed 
« enunciative et assertive, mentionem de finibus faciant ... In probatione 
« confinitum non requiritur directa probatio, sed sufficit probatio admi- 
« niculativa per verisimilia adminicula ». 

Curia Florentina, quia argumentum decisivum censuit obtineri ex 
plantis topographicis quas modo expendemus, penitus examinare non 
curavit argumentum decimarum, et hinc sententia fassa est huic proba- 
tioni posse inesse vim « quando venisse bene accertata la loro natura 
« ed il titolo vero della loro prestazione, mentre allo stato degli atti, 
« una e l’altra cause rimangono affatto indeterminate ». Hodie vero has 
decimas fuisse praediales-sacramentales, ex his quae Curia deduxit, non 
potest in quaestionem revocari, et pars adversa ne exceptionem quidem 
movit. Ceterum praesumptio est, decimas praediales sacramentales exi- 
gendas esse a parocho in cuius territorio sunt praedia, etsi agricolae 
alterius ecclesiae parochiani sint. De Luca, de decimis, disc. 32, num. 2; 
Reiff., de decimis, n. 94. Hoc ut axioma habendum esse dixerunt Domini: 
ex quo scatent necessaria corollaria, nempe: 

1) quod si quaestio oriatur cuinam paroeciae dominus fundi per- 
tineat, nullum potest ex harum decimarum solutione documentum abso- 
lute probatorium haberi, et questio altero ex capite solvenda erit. E con- 
trario, 

2) si quaestio sit cuinam paroeciae pertineat fundus e quo colli- 
guntur decimae, tune a solutione decimarum semper argumentum pro- 
batorium haberi potest, utpote quia fundus, ex quo colliguntur decimae, 
semper pertinet ad paroeciam cuius in finibus fundus ipse situs est. 

Ante Bonifacium VIII res diversimode se habebat, quia fideles adstrin- 
gebantur ad decimas solvendas, etiamsi fundos haberent in paroecia 
aliena (Cf. ec. 18, 20, 32, tit. XXX, lib. III, decret. Greg. IX). Attamen 
progressu temporis, cum litigatores magis magisque instarent in regula 
finium custodiendorum, Bonifacius VIII in eap. II, tit. V, lib. II, et in 
c. 2, tit. XIE, 1. II, in VI statuit, decimas reales solvendas esse parocho 
intra cuius ecclesiae fines reperiuntur fundi, ex quibus decimae praeci- 
piuntur. 

Fit exceptio, quando scilicet erigitur nova paroecia intra limites 
alterius: quo casu quandoque constituitur ut decimae, non novae paroe- 
ciae seu paroeciae filiali, sed matrici ecclesiae solvantur in recognitio- 
nein matricitatis, seu antiqui dominii, quod fit iure privilegiato et hoc 
aliis quoque in casibus concedi potest. 

Attamen ut decimatio constituat argumentum probatorium ac litis 
decisorium, requiritur ut agatur de decimis sacramentalibus et realibus, 
minime vero de decimis personalibus aut dominicalibus, etiamsi decimae 
istae dominicales sint reales. Insuper attendi debet, utrum ius deci- 
mandi spectet parocho intra cuius fines paroeciae fundus situs est, 
ratione praescriptionis aut particularis privilegii; et in dubio semper 
praesuinendum est pro ordinaria et consueta disciplina quae tenet deci- 
mas reales solvi semper titulo sacramentali, ut ita dicam, et non domi- 
nicali, et praescriptio aut privilegium opportunis et concludentibus pro- 
bationibus semper erit demonstrandum. Iamvero in casu nostro, Domini 
dixerunt agi de decimis praedialibus, quae demonstrantur solutae parocho 
S. Nicolai. 

Probationem deductam ex plantis topographicis an. 1582-1586 iudex 
florentinus opinatus est esse decisivam. Ad rem autem censuerunt 
Domini antea esse investigandum an ex hisce plantis eruatur contro- 
versum territorium uni potiusquam alii paroeciae pertinere; dein fiet 
quaestio an eisdem sit fides adhibenda. - Peritus qui mandato parochi 
Becattini primo examinavit has plantas, opinatus est hoc esse documen- 
tum vere « preziosissimo ed eloquente » quia inibi describebantur paro- 
chiae cum suis finibus, seu viis aut praediis confinibus, prouti patet 
inspicienti has figuras. Populus 8. Donati describitur habens ad meri- 
diem suos fines ad viam 4A, ita descriptam in notationibus: « La strada 
« segnata Ache si parte di su a confini di Santo Niccold fra beni dei 
« Sommai, larga b. 7... e finisce in un fiume della Marina fra beni del 
« Bececuti e del Ginori larga b. 6 e lunga b. 5,50 ». 

Populus 8S. Nicolai ad septentrionem fines habet ad eamdem viam, 
qua ad meridiem terminat parochia S. Donati, sed haec via tantum 
signatur in suo principio et termino, quia uti iam adnotavimus, scopus 
erat Moderatorum Reipublicae, has vias assignare curandas populis ad 
quos pertinebant. Quare fines S. Nicolai ad meridiem non est via 
signata A, sed quaedam territorii pars signata in planta S. Donati, lit- 
tera Z distincta, nullam domum continens. Dein delineatur via sub lit- 
tera Ai ita excripta in notis: « La strada segnata A 1 che si parte dalla 
« strada segnata Z, fra beni dei Sommai, larga b. 4 e mezzo... et finisce 
« su el fiume della Marina Jarga Ba 5 et lunga Ba 1515 ». Peritus flo- 
rentinus perspiciens quod si admittatur viam signatam A in planta 
S. Donati esse viam Travalle iam finita erat causa S. Donati quia in 
hae suos fines habuisset, uti contendit parochus adversarius, demon- 
strare nisus est viam signatam A in planta S. Donati esse viam del 
Berti, eamdemque, in planta S. Nicolai, signatam esse littera A 1. Sed 

eiusmodi conclusio contraria est evidentiae facti et notis plantae adne- 
xis, quippe duarum viarum diversa est latitudo et longitudo; atque earum 
percursus, habita ratione fundorum confinium, respondet, respective, 
hodiernis viis di Travalle seu delle Bertoline et Via del Berti. Quam- 
obrem hodie procurator paroeciae S. Donati reiicit uti assurdam conclu- 
sionem periti florentini, et admittit descriptionem topographicam paroe- 
ciae S. Donati desinere in Viam Travalle, sed fecit suam conclusionem 
domini Del Badia, nempe quod huiusmodi plantae « non dimostrano 
« la misura, i confini del territorio appartenente a ciascuna parrocchia, 
« essendo state fatte unicamente per constatare la misura delle strade, 
« affinché si potesse in seguito verificare se fossero ristrette, occu- 
« pate, ecc. ». 

Verum critica historica non destruit hoc factum, nempe territorium 
controversum contineri in territorio assignato « in planta topografica » 
paroeciae S. Nicolai; ast haec critica vellet ut fides denegaretur huius- 
modi descriptioni. lamvero animadversiones factae a peritis historicis 
sunt nimis generales, et quamvis admittamus has plantas non esse ab 
erroribus immunes, tamen nemo non videt quantam lucem hae descri- 
ptiones, factae uti diximus tempore non suspecto, afferant in nostra 
controversia. 

Nihilominus, quia iurisprudentia est « divinarum et humanarum 
«rerum notitia, iusti atque iniusti scientia » (Ulp. 1. X de iust. et iur. 
Dig.), ita rationem habere volumus de critica historica, et admittere 
exinde extenuari valorem huius argumenti. 

Si vero hoc argumentum iungatur alteri deducto ex decimarum ex- 
actione, ea conflatur probatio quae moralem certitudinem omnimode 
gignit. 

Neque praetermittendae sunt regulae quae moderantur eiusmodi 
quaestiones per iurisprudentiam N. S. O.: siquidem uti asseritur in 
decis. 286, n. 1, part. VIII. Recent. ubi agitur de probandis confinibus 
in antiquis, admittuntur leviores probationes et coniecturae quae simul 
iunctae iudici moralem persuasionem pariunt. Quod si perseveret dubium, 
tune suppetit certa regula, meliorem esse conditionem possidentis. 

Ast in casu nostro possessio certa assistit parocho ad S. Nicolai, et 
hine, quamvis labiles velint dici probationes ab eo productae, multum 
superexcedunt vim adversarum deductionum, quamobrem, nedum in 
pari causa, sed in longe meliore causa respondendum est pro reo, seu 


possessore. 
Nullimode vere heic invocari posset praesumptio, seu assistentia iuris 
favore S. Donati, quia haec est ecclesia matrix a qua divisa est ecclesia 

S. Nicolai; nam praesumptio, seu assistentia iuris, nullimode praevalere 
potest possessioni; uti firmatur in decis. 456, part. 18, tom. 2, recent. 


Hisce igitur omnibus perpensis, Christi nomine invocato, Nos Audi- 
tores de turno, pro tribunali sedentes et solum Deum prae oculis haben- 
tes, dicimus, declaramus et definitive sententiamus, proposito dubio 
respondentes: Iurisdictionem parockialem competere parocho S. Nicolai 
in controverso territorio, in casu. Expensas vero iudiciales volumus inter 
partes haberi compensatas. 

Ita declaramus, mandantes Ordinariis locorum et ministris tribu- 
nalium ad quos spectat, ut exsequutioni mandent hance nostram defini- 
tivam sententiam, et adversus reluctantes procedant ad normam sacro- 
rum canonum et praesertim can. 3, sess. XXV, Conc. Trid., iis adhibitis 
exsecutivis et coércitivis mediis quae magis opportuna et efficacia pro 
rerum adiunctis exstitura sint. 

Romae in sede tribunalis sacrae Romanae Rotae, die 5 maii 1913. 


M. Lega, Decanus Ponens. 
Guilelmus Sebastianelli. 
Iosephus Alberti. 


Ex Cancellaria 4 iunii 1913. 
Sac. T. Tani, Notarius. 


DIARIUM ROMANAE CURIAE 


S. CONGREGAZIONE DEI RITI. 
CONGREGAZIONE ANTIPREPARATORIA. 


Il giorno 26 agosto 1913, presso 1’ Emo e Rho signor cardinale Fran- 
cesco di Paola Cassetta, Ponente della Causa di beatificazione e canonizazione 
del Ven. servo di Dio Giovanni Battista da Borgondia, sacerdote professo del- 
l’Ordine dei Frati Minori, fu tenuta la Congregazione dei sacri Riti Antipre- 
paratoria, nella quale dai Rmi Prelati Officiali e dai Consultori teologi della 
medesima fu discusso l’eroismo delle virti, esercitate dallo stesso Ven. servo 


di Dio. 


i 

SEGRETERIA DI STATO. 


La Direzione dell’ Annuario Pontificio prega vivamente gli Illmi e 
Monsignori, Arcivescovi, Vescovi, Abati, Superiori degli Ordini Religiosi, Ret- 
tori dei Collegi Urbani e quanti possano avervi interesse, di voler inviare a 
questo ufficio (presso la Segreteria di Stato - Vaticano) le notizie e rettifiche 
riguardanti le rispettive Diocesi ed Instituti da inserirsi nell’ Annuwario Ponti- 
ficio pel prossimo anno; in conformita delle Lettere ed istruzioni date da 
Sua Eminenza Reviha il Sig. cardinale Merry del Val, Segretario di Stato di 
Sua SantitA, in data del 15 giugno 1911 e 1912. 


NOMINE. 


Con Brevi apostolici il Santo Padre si é degnato di nominare: 


Protonotario Apostolico ad instar participantium: 


2 agosto 1913. — Mons. Giuseppe Holder, vicario generale della diocesi di 
Dunkeld e preposito del capitolo di quella cattedrale. 


Prelato Domestico di S. S.: 
30 luglio 1913. — Mons. Augusto Maria Taggiasco, di Roma. 


ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’Ordine di S. Gregorio Magno, classe civile: 


3 agosto 1913. — Al sig. Marcello de la Bigne de Villeneuve, dell’ archi- 
diocesi di Rennes. 


Il Cavalierato dell’Ordine di S. Gregorio Magno, classe civile: 


3 agosto 1913. — Al sig. Pietro Darey, residente in Pietroburgo. 
— Al sig. Paolo Lagier, direttore della Banca di Francia in Pietroburgo. 
14 agosto. — Al sig. Giovanni Sutton, della diocesi di Lincoln. 

17 agosto. — Al sig. Angelo Petit le Brun, della diocesi di Versailles. 


Il Cavalierato dell’Ordine di S. Gregorio Magno, classe militare: 


12 agosto 1913. — Al sig. Lorenzo Sympa, tenente sanitario del Corpo 
della Guardia Palatina d’onore. 


Il Cavalierato dell’Ordine di S. Silvestro Papa: 


30 luglio 1913. — Al sig. Giuseppe Pierre, della diocesi di Bourges. 
13 agosto. — Al sig. Carlo Kambo, di Roma. 

Magni momenti opus editum est: 


MUTATIONES 
IN BREVIARIO ET MISSALT ROMANO 


AD NORMAM 


CONSTITUTIONIS APOSTOLICAE DIVINO AFFLATU 


ET S. R. C. RECENTIUM DECRETORUM 


Pars I. — IN BREVIARIQO, in 8’, pp. 145. — Lire 2. — 


ACTA APOSTOLICAE SEDIS Commentarium Officiale. Annus I (1909). - Votv- 
MEN IJ. - In 8° gr., pp. 907. — Pretium: Pro Italia L.12.— Extra Ita- 
liam L. 15.— 


— Annus II (1910). - Votumen II. - In 8 grande, di pagine 1046. — Pretium: 
Pro Italia L. 12.— Extra Italiam L. 15.— 


— Annus III (1911). - Votumen III. - In 8° grande, di pagine 736. — Preticm: 
Pro Italia L. 12.— Extra Italiam L. 15.— 


— Annus IV (1912). — Votumen IV. - In 8 grande, di pagine 804. — Pretivm: 
Pro Italia L. 12.— Extra Italiam L. 15.— 


Storia della Marina Pontificia. GuGLIELMorTi (P. ALBERTO, Ord. PP. PP.)., 
10 voll. in 4° L. 70.— 


Vol. I. Medio Evo (728-1299), pp. vim-465. - II. Medio Evo (1300-1499), pp. 517. - 
III. Guerra dei Pirati (1500-1537), pp. 427. - IV. Guerra dei Pirati (1537-1565), pp. 428. - 
V. Fortificazioni nella Spiaggia Romana (1560-1570), pp. vi-507. - VI. Marcantonio 
Colonna alla Battaglia di Lepanto (1570-1573), pp. 422. - VII. La Squadra permanente 
(1573-1644), pp. 439. - VIII. La Squadra ausiliaria (1644-1699), pp. 499). - IX. Gli ultimi 
fatti da Corfi all’ Egitto (1700-1807), pp. vul-466. - X. Atlante delle cento tavole (1458-1570), 
pp. vil-425. 


Acta Pu IX P. M., 9 voll. in 8° L. 45.— 


Parte I. (contiene: Allocuzioni, Motu-propri, Encicliche, Lettere Apostoliche, Omelie, 
Costituzioni, Decreti, Note e Dispacci diplomatici, Convenzioni, Istruzioni e Statuti). - 
Vol. (. An. 1846-1854, pp. v1-673. 1854-1864. ~ Vol. II. An. 1855-1857, pp. 626. 1854-1864. 
- Vol. III. An. 1858-1864, pp. 732. 1854-1864. - Vol. 1V. An. 1865-1867, pp. 335, 1869. - 
Vol. V. An. 1869-1871, pp. 392. 1871-78. - Vol. VI. An. 1872-1874, pp. 409. 1871-78. - 
Vol. VII. An. 1875-1878, pp. 500. 1871-78. 


Parte II. (contiene: Disposizioni, Permessi, Proroghe, Regolamenti, Motu-proprii, Chi- 
rografi, Note, Proteste, Proclami, Notificazioni ed Editti). - Vol. 1. An. 1846-1850, pp. 715. 
1857. - Vol. II. An. 1851-1856, pp. 380. 1857. 

Nova editio facta est: 


MARTYROLOGIUM ROMANUM 


Gregorii XIll jussu editum, Urbani Vili et 
Clementis X auctoritate recoanitum ac 
deinde anno MDCCXLIX Benedicti XIV 
opera ac studio emendatum et auctum. 


Editio typica Vaticana, auspice SS. D. N. Pio 
Papa X, confecta, in qua Sanctorum et Beatorum 
exstant elogia, a S. Rituum Congregatione ad haec 
usque tempora adprobata. 


Haec Romani Martyrologii editio, quam 
S. Rituum Congregatio diligenter recognovit 
ac Typicam declaravit, multo emendatior mul- 
toque locupletior est quam quae ad hune diem 
rodierunt, relractatis additisve nonnullis 
elogiis, ipso aliquantum commu- 
tato eorum ordine, adiectis etiam variis indi- 
cibus, quorum ope facillimum est reperire, 
quidquid in libro perquiratur. 
Voluminis duplex est forma: maior pro 
servitio chorali, minor pro usu privato ac pro 
iis, qui rebus student liturgicis. 


PRETIA: 


Editio in-8 mai. (29 < 20), in charta ma- 
nufacta et charactere rubro-nigro, 
fol. Lxxxvi-396 . . . . . . . Lib. 8,66 


- Volumen pelle caprina contectum dorso, ce- 
terum linteo, angulis rotundatis, foliis sectione 
rubricatis, titulo aureo . Lib. 

— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis 


Editio in-8 min. (22 x 14), in charta optima 
et levigata et charactere rubro-nigro, 
fol. cxL1x-673 . . Lib. 4,50 


— Volumen pelle caprina contectum dorso, ce- 
terum linteo, angulis rotundatis, foliis sectione 
rubricatis, titulo aureo. . . . . Lib. 7— 

— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis i 


Sub praelo: 
Editio in-S (25 x 16) gallico sermone exarata. .~ 
Editio in-8 (26 x 16: hispanico sermone exarata. 


MARTIROLOGIO ROMANO 


Edito per ordine di Gregorio XIll, riconosciuto 
per autorita di Urbano Vill e Clemente X, 
e quindi nel 1749 emendato ed accresciuto 
per opera e studio di Benedetto XIV. 


Edizione tipica Vaticana fatta sotto gli auspici 
del SS.mo Signor Nostro Pio Papa X, nella quale 
sono inseriti gli elogi dei Santi e dei Beati, fino ad 
oggi approvati dalla S. Congregazione dei Riti. 


Questa nuova edizione del Martirologio 
Romano, in lingua italiana, che la Sacra Con- 
gregazione dei Riti ha riveduto e dichiarato 
tipica, é molto pit ricca e completa di quelle 
che fino ad oggi furono pubblicate, essendo 
stati corretti e completati alcuni elogi di Santi, 
ed essendovi aggiunti vari indici, i quali ren- 


dono facilissima ogni ricerca che abbia a farsi 
nel libro. 

L’edizione in lingua italiana viene pubbli- 
cata per comodita specialmente delle Mona- 
che, delle Congregazioni Religiose, delle pie 
Confraternite e delle Famiglie cristiane nelle 
quali ogni giorno, ad intelligenza di tutti, 
si suol leggere il Martirologio Romano in 
lingua volgare. 


PREZZI: 


In-8 (26 x 16), in caratteri grandi rosso-neri, 
carta a mano-macchina, pp. xvi-388 Lire 4 — 

— In mezza legatura, dorso ed angoli in pelle 

di capra, cartoni in tela, angoli rotondi, taglio 

rosso, titolo in oro sul dorso . . . . Lire 

— In piena pelle di capra nera, angoli rotondi, 
doratura sul dorso e sui piani, taglio do- 

Lire 


7— 


rato 


Decreto della S. C. dei Religiosi sulle Confessioni di Monache e di Suore, 


Decret sur les Confessions des Moniales et des Seurs, p.8in 12° . . » » 
Decreto sobre las Confesiones de las Monjas y de las Hermanas, p.8in 12°» > 
A Decree regarding the Confessions of Nuns and Sisters, p.8in 12°. . » 
Dekret iiber die beichten der Klosterfrauen mit feierlichen sowohl wie 


mit einfachen geliibden, p. 8 in 12° . 


Al cento: L. 3 — 


Veneunt Romae apud Administrationem Commentarii Officialis * Aeta Aposto- 
licae Sedis ., (Tipografia Poliglotta Vaticana, Roma), 

